ky ky ky ky ru ky ru ky ru ky ky ky ky ky ky ky ky ky hbs_cyr ky ky ky ky kk ky ky ky ky ky ky ky ky tt ky tt ru ky ky ky ky ky ky ky ru ru
газета "Кутбилим" на кыргызском языке • №18, 30.05.08. • "Кутбилим" гезити, кыргызча... •
1-июнь - балдарды коргоонун эларалык күнү
"Ак шоола" - кыргыз балдарынын сыймыгы
Мектеп үчүн жардамын аябаган агай
Ошол жыл али эсимден эч кете элек,
Мойтоңдогон жаш балдарын эл жетелеп.
Окуу жылы башталган чоң салтанатта,
Колубузга тапшырышкан окуткун деп.
Окуттук, ийне менен кудук каздык,
Тереңдигин үстүбүздө Кудай билет.
Мезгилдин тездигин ай атаганат,
Ошондогу балапандар темир канат.
Бүгүн көрсөң керилген улан, кыздар,
Мектеп менен кош айтышып кетип жатат.
"Кош" деген сөз башка сөздөн кыйын экен.
Жүрөк толкуйт, жүрөк согот улам бат-бат.
Айлар, жылдар шыктандырып адамзатты,
Көп сериялуу кинолордой өтүп жатты.
Билим алып, ыр-бий менен өткөрдүңөр,
Өмүрдөгү эң бир сонун бала чакты.
Улуу Жибек жолуна бет алдыңар,
Бек кучактап алтын баалуу аттестатты.
Кудай таалам бакыт-таалай, өмүр берсин.
Кыргызымдын мыкты уул-кыздары деп,
Тааныгандар сыртыңардан мактай берсин.
Ак сүтүн, ак эмгегин арнап келген,
Ата-энеңер баарыңардан убай көрсүн!
Р.Осмонов атындагы орто мектептин эмгек ардагери.
Улуттук китепканада Кыргызстандын китепканаларынын башын бириктирген I форум 27-майда болуп өттү.
Форумда китепканалардын өнүгүү концепциялары, китепканаларга сеть уюштуруунун жаңы шарттары жана сактап калуу, жергиликтүү бийлик менен китепканалардын мамилеси, китепканаларды каржылоо жана китепкана фондун комплектилөө, китепкана кызматкерлеринин эмгек акы жана социалдык жактан камсыздоо проблемалары каралды. Аны өткөрүү - китепканалардын башын бириктирүү менен анын өнүгүү перспективасын аныктоо, китепканалардын заман талабына жараша иш алып баруудагы актуалдуу проблемаларын талкуулоо зарылчылыгынан улам келип чыккан.
Форумдун алкагында кыргыз жазуучуларынын акыркы он жылда жарык көргөн чыгармаларын камтыган "Окуйлу кыргыз китебин" аттуу көргөзмө жана Германиянын элчилигинин жардамы менен түзүлгөн Немец залынын 10 жылдык мааракеси өткөрүлдү.